2018. április 27-én, pénteken

este 8 órakor a gimnázium Dísztermében

# **Mélyi József**

művészettörténész, műkritikus,

Magyar Képzőművészeti Egyetem oktatója

tart előadást

**RONALDÓTÓL**

**SZENT ISTVÁNIG**

*avagy a zsánerszobortól a köztéri szoborig*

címmel.

Napjainkban egyre több hír érkezik külföldön vagy hazánkban köztérre helyezett furcsa szobrokról. Akadnak köztük aprócskák és toronyház nagyságúak; vannak szándékosan viccesek és szándéktalanul elrontottak. Ezek a művek gyakran nem is szolgálnak más célt, mint hogy a turisták vicces szelfiket készíthessenek velük, és képeiket a facebookon tréfás kommenttel ellátva posztolják. Vajon hol a határ a percnyi népszerűségre vadászó giccsek és az „öröklétnek” készült szobrok között? Hogyan lehet megkülönböztetni az emlékművet a tréfától? Hol vannak az emlékezet komolyságának határai? Az előadás során magyar és külföldi példákon keresztül jelennek meg a jelenkor köztéri művészetének és emlékműszobrászatának problémái.

Minden érdeklődőt szeretettel hívunk és várunk!